Maldaus bordes (en anglés Inglourious Basterds, enguerada en cines en Aragón con o títol de Malditos bastardos) ye una cinta dirichita por Quentin Tarantino qui tamién escribió o guión de ficción distopica. O estilo d'a cinta ye parellán a o cine spaghetti western, mezclato con una influencia d'o cine belico italiano d'a decada de 1960.

L'actuación de Christoph Waltz como o Standartenführer Hans Landa, recibió o premio a o millor actor en o Festival de Canas en 2009, o premio a o millor actor de reparto d'o Screen Actors Guild (SAG), Globo d'oro y premio Oscar en a misma categoría.

Argumento
Mientres d'o primer anyo d'ocupación alemana de Francia, Shosanna Dreyfus presencia a execución d'a suya familia a mans d'o coronel nazi Hans Landa. Shosanna consigue eslampar y fuye enta París, a on se forcha una nueva identidat como propietaria y directora d'un cine. En unatro puesto d'Europa, o tenient Aldo Raine organiza a un grupo de soldatos chodigos ta prener brutals y rapedas represalias contra obchectivos concretos. Conoixitos por o enemigo como Os Bordes, os hombres de Raine s'unen a l'actriz alemana Bridget von Hammersmark, una achent secreta que treballa ta os Aliatos, ta organizar una misión que ferá cayer a os líders d'o Tercer Reich. O destín quiere que toz se troben baixo a marquesina d'un cine, a on que Shosanna aspera ta vengar-se.

Reparto

Brad Pitt: Tenient Aldo Raine.
Mélanie Laurent: Shosanna.
Christoph Waltz: Coronel Hans Landa.
Eli Roth: Sarchento Donny Donowitz.
Michael Fassbender: Tenient Archie Hicox.
Diane Kruger: Bridget von Hammersmark.
Daniel Brühl: Fredrick Zoller.
Til Schweiger: Sarchento Hugo Stiglitz.
Gedeon Burkhard: Wilhelm Wicki.
Jacky Ido: Marcel.
B.J. Novak: Smithson Utivich.
Omar Doom: Omar Ulmer.
August Diehl: Mayor Hellstrom.
Denis Menochet: Perrier LaPadite.
Sylvester Groth: Joseph Goebbels.
Martin Wuttke: Adolf Hitler.
Mike Myers: Cheneral Ed Fenech.
Julie Dreyfus: Francesca Mondino.
Samuel L. Jackson: narrador (voz) - no sale en os creditos.

Premios

Premios Oscar

Globos d'Oro

Premios BAFTA

Premios d'o Sendicato d'Actors

Banda sonora d'a cinta
Ye a primera vegata que Quentin Tarantino no incluye piezas de dialogo en a banda sonora d'una cinta suya.

L'álbum salió a la venda o 18 d'agosto de 2009, y consta d'os sigüients temas:
The Green Leaves Of Summer - Nick Perito
The Verdict (Dopo La Condanna) - Ennio Morricone
White Lightning (tema principal) - Charles Bernstein
Slaughter - Billy Preston
The Surrender (La Resa) - Ennio Morricone
One Silver Dollar (Un Dollaro Bucato) - The Film Studio Orchestra
Davon Geht Die Welt Nicht Unter - Zarah Leander
The Man With The Big Sombrero - Samantha Shelton i Michael Andrew
Ich Wollt Ich Waer Ein Huhn - Lilian Harvey i Willy Fritsch
Main Theme From Dark Of The Sun - Jacques Loussier
Cat People (Putting Out The Fire) - David Bowie
Tiger Tank - Lalo Schifrin
Un Amico - Ennio Morricone
Rabbia E Tarantella - Ennio Morricone

Se veiga tamién
Cine en 2009.
Cintas de 2009.
Maldaus bordes